“Birinchi kanal” xodimasi Marina Ovsyannikova to‘g‘ridan to‘g‘ri efirdagi harakati uchun 30 ming rubl jarimaga tortildi

Ostankino tuman sudi to‘g‘ridan to‘g‘ri efirda Ukrainadagi urushni to‘xtatishni talab qilgan Rossiyaning “Birinchi kanal”i xodimasi Marina Ovsyannikovani 30 ming rubl jarimaga tortdi.
Muharrir ayol qonunga xilof ravishda ommaviy norozilik aksiyasi o‘tkazganlikda aybdor deb topildi. Ovysannikova urushga qarshi norozilik namoyishi o‘tkazmagan, biroq efir vaqtida odamlarni urushni qoralashga chaqirgan.
Shuningdek, Ovsyannikovaga nisbatan Rossiya Jinoyat kodeksining rossiyalik harbiylar haqida “yolg‘on axborotni ommaviy ravishda tarqatish” moddasi bo‘yicha tekshiruv davom etmoqda.
Rossiya—Ukraina urushiga oid tezkor, ishonchli yangiliklar va ma’lumotlarni “Daryo”ning Live sahifasi orqali kuzatib boring → @Daryo_Live